Rozhlas a televízia Slovenska

Rozhlas a televízia Slovenska (norsk: Slovakisk radio og fjernsyn, engelsk: Radio and Television of Slovakia), forkortet RTVS, er et statseid slovakisk kringkastingsselskap, grunnlagt i 2011 som en sammenslåing av Slovakisk televisjon (STV) og Slovakisk radio (SRo). Hovedkvarteret ligger i Mlynská dolina i hovedstaden Bratislava. Foruten avdelingen i Bratislava, kringkaster RTVS fra sine studioer i Banská Bystrica og Košice. Sammenslåingen ble gjort etter et initiativ fra kulturminister Daniel Krajcer som ville redde den statlige kringkasteren, STV og få høynet effektiviteten og kvaliteten på selskapet. Det har vært de kommersielle TV-kanalene som har dominert markedet i Slovakia. I 2012 ble markedsandelen til RTVS' kanaler beregnet til 12,2 prosent – omtrent en halvering siden 2004. Finansieringen gjennom kringkastingsavgift skulle etter planen opphøre ved utgangen av 2012, men regjeringen vedtok at den skulle opprettholdes også fra 2013. I 2012 ble Václav Mika valgt til sjef for RTVS av det slovakiske parlamentet, etter at det ble fremsatt beskyldninger mot Miloslava Zemková om tjenesteforsømmelse. Siden august 2017 har Jaroslav Rezník vært sjef for selskapet. Radiokanaler RTVS har fem riksdekkende FM-kanaler og fire digitale kanaler: SRo 1 – Rádio Slovensko SRo 2 – Rádio Regina – delt inn i tre regionkanaler: Rádio Regina Bratislava, Rádio Regina Banská Bystrica og Rádio Regina Košice. SRo 3 – Rádio Devín SRo 4 – Rádio FM SRo 5 – Rádio Patria – sender programmer på ungarsk for landets ungarsktalende minoritet SRo 6 – Radio Slovakia International (via satellitt og digitalt) Kun digitalt: SRo 7 – Rádio Klasika som sender klassisk musikk SRo 8 – Rádio Litera som sender drama SRo 9 – Rádio Junior som har sendinger for barn opp til tiårsalderen Tv-kanaler RTVS har to tv-kanaler: Jednotka (:1) – tidligere kalt STV 1, er selskapets allmennkanal som viser familieprogrammer, slovakiske filmer, nyheter og dokumentarer. Viser også store internasjonale idretts-, nyhets- og kulturbegivenheter. Dvojka (:2) – tidligere kalt STV 2, er en mer kulturrettet kanal. Dvojka sender dokumentarer, naturprogrammer, gamle slovakiske filmer og utenlandske filmer. Generaldirektører En liste over RTVS' generaldirektører siden etableringen i 2011: 1. januar 2011–31. juli 2012: Miloslava Zemková 1. august 2012–1. august 2017: Václav Mika 2. august 2017– : Jaroslav Rezník Se også Tsjekkisk televisjon Tsjekkoslovakisk televisjon Referanser Noter Eksterne lenker (sk) Offisielt nettsted (en) Rozhlas a televízia Slovenska – kategori av bilder, video eller lyd på Commons Hjemmesiden til Slovakiske radio (SRo) BBC - En kortfattet mediaprofil for Slovakia